
* S-au împlinit în această perioadă 6 luni de la trecerea la Domnul a fraţilor: Teo- 
dor (tatăl pr. Lucian), Maria Păștinaru şi Agapia-Aurora; 9 ani de la despăr- 
ţirea de sora Georgina şi 12 ani de sora Aurora, bunica gemenelor. 


* Un nou grup de pelerini a plecat sâmbătă spre Ţara Sfântă. Le dorim să le fie 
acest drum spre folos duhovnicesc! 


* Cu bucurie am aflat premiile obţinute de curând de câţiva fraţi talentaţi: este vor- 
ba de Corina-Emilia, care a primit premiul Ligii Scriitorilor, filiala Arad, pentru 
poezie şi proză scurtă, cu volumul Bucurii şi de Nicolae, fiul cel mic al Marianei 
din Germania, care a luat locul I la pian pe regiune. 


+ Mitropolitul Ioan Zizioulas de Pergam 
(Patriarhia Ecumenică) a trecut în veșnicie la vâr- 
sta de 92, joi, 2 februarie. Fiind unul din marii 
teologi ai Bisericii Ortodoxe de azi, el a predat 
teologie dogmatică la Universitățile din Edin- 
burgh, Glasgow, Salonic, Londra, Geneva, Roma 


şi Atena. (sursa: basilica.ro) 


+ Prima etapă din proiectul de restaurare a Universităţii din Bucureşti s-a încheiat cu descoperirea, în curtea interi- 
oară a clădirii, a ruinelor strămoaşei acestei instituţii: Academia Domnească de la Mănăstirea „Sf. Sava”. 
Aceasta a fost prima şcoală de învăţământ superior din Ţara Românească, fondată în 1694 de domnitorul Constantin 
Brâncoveanu. (sursa: basilica.ro) 


* O biserică bizantină din secolul al VI-lea, cu un mozaic elaborat pe podea, a fost descoperită în zona Ieriho- 
nului, cel mai vechi oraş cunoscut din istorie. Biserica are 250 de metri pătraţi şi trebuie să fi fost unul dintre cele 
mai mari lăcașuri de cult creştin din acea perioadă. Naosul s-a păstrat aproape în întregime şi este acoperit cu un 
mozaic cu viţă de vie şi figuri de animale (sursa: basilica.ro) 


ne recomandă 


PR. PROF. ADRIAN CHIAGA; PROF. CRISTINA CHIAGA 
Patericul adolescentului 


În mod plăcut, întâmplările şi evenimentele minunate din viaţa copiilor și adolescen- 
ţilor din zilele noastre sunt legate de Patericul Egiptean şi de Patericul românesc, 
semn că minunea este încă prezentă şi se manifestă, mai ales acolo unde găseşte o 
inimă nevinovată de copil. În aceste scrieri avem mărturia certă a acestei generaţii, a 
tinerilor de la începutul secolului al XXI-lea, că Dumnezeu este cât se poate de actual. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 0 gmail.com sau la tel. 0734.194.372. Mulţumim tuturor pentru rugăciuni şi ajutor 

Foaie ortodoxă pentru sufle 


D 5 - ÎNCEPUTUL TRIODU- 
LUI (3 săptămâni până la 
Postul Mare) 


Sf. Mc. Agata; Sf. Mc. Teodula 
Mărt. loan Ianolide (1986) 


L 6 - Sf. Ier. Vucol al Smirnei; Sf. 
Ier. Fotie cel Mare; Sf. Cuv. Var- 
sanufie cel Mare şi Ioan (Filocalia 
vol. 11); HARŢI 


M 7 - Sf. Cuv. Partenie al Lam- 
psacului (vindecătorul de cancer); 
Sf. Cuv. Luca din Elada 


300 de bucovineni ucişi la Lunca 
(1941) 


Mi 8 - Sf. Sf. Prooroc Zaharia; Sf. 
Mare Mc. Teodor Stratilat; 
HARŢI 


J 9 - Odovania Întâmpinării 
Domnului; Sf. Sf. Mc. Nichifor 
din Antiohia; Sf. Sf. Mc. Petru 
Damaschin (Filocalia V) 


V 10 - Sf. Sf. Me. Haralambie; 
Sf. Cuv. Prohor de la Pecerska; Sf. 
Scolastica, sora Sf. Benedict de 
Nursia; HARŢI 


S 1 - Sf. Sf. Mc. Vlasie; Sf. Îm- 
părăteasă Teodora, apără- 
toarea icoanelor; Aflarea 
moaştelor Sf. Prooroc Zaharia, 
tatăl Sf. Ioan Botezătorul; Sf. 
Caedmon  Imnograful (primul 
poet în lb. engleză) 


Moaștele s-au 
întors acasă! 


Părintele Ştefan ne-a povestit zilele trecute minunea re- 
venirii la biserică a unor moaşte furate acum 7 ani. Re- 
producem aici întreaga relatare, spre mărturie. 


Ieri am primit un tele- 
fon din America, mai 
precis din Arizona. La 
început nu am răspuns, 
dar dacă am văzut că 
insistă, am răspuns şi 
am auzit vorbă româ- 
nească: „Părinte, eu 
sunt fratele Adrian de la 
mănăstirea Sf. Antonie 
cel Mare din Arizona 
(cea mai importantă 


mănăstire a părintelui 
Efrem Filotheitul, unde 
este şi mormântul său) 
şi vreau să vă întreb 
ceva: vi s-au furat niște 
moaşte?” 


Am zis „Da, acum trei 
ani.” „Nu acum 3 ani, ci 
acum 7 ani!”, mi-a spus 
el. M-am tot gândit şi 
atunci mi-am adus 


aminte: atunci am pri- 
mit de la părintele Au- 
gustin de la Aiud moaş- 
te ale sfinţilor de acolo, 
pentru preoţii noştri, ca 
să aibă fiecare. Le-am 
dat tuturor şi mi-am 
păstrat şi mie ultima 
părticică. Dar după o 
vreme, când să o văd pe 
a mea, nu mai era. Şi mi 
-am zis că am dat-o şi 


Nr. 4/2023 


pe aceea fără să-mi dau seama. Ca să 
aflu acum că aceea nu a fost dată, ci 
furată. 


Fratele Adrian din Arizona mi-a spus 
apoi că el a făcut o spovedanie gene- 
rală la duhovnicul său din mănăstire. 
Printre altele i-a spus că în urmă cu 
peste 7 ani s-a închinat la nişte 
moaște pe care le avea un tânăr din 
Arad. Însă i s-a părut că ceva nu e în 
regulă, cum de are acel tânăr moaşte 
şi a spus acest lucru la spovedanie. 
Ce mare lucru e să te spovedeşti cu- 
rat! Duhovnicul lui, om înţelept, i-a 
spus că nu se cuvine să lase lucrurile 
aşa, pentru că: dacă acelea erau cu 
adevărat moaşte de sfinţi, de unde le 
avea omul acela? Şi apoi: dacă nu 
sunt moaşte de sfinţi, ci oase puse de 
el aşa şi umblă înşelând oamenii, 
zicând că sunt moaşte? 


Atunci duhovnicul i-a spus să-l caute 
pe omul acela. Însă fratele Adrian a 
zis: „Cum să-l aflu, părinte, că l-am 
văzut numai de două ori în viață?”. 


Trepte către Cer 


Dacă Dumnezeu le știe 

Însă nu a rămas aşa, ci a trebuit să-l 
caute până a dat de el, căci îi ştia 
numele. De acolo, din America, a 
făcut toate cercetările, pe internet, 
pe facebook, până l-a găsit. Apoi l-a 
sunat, i-a spus de moaştele la care se 
închinase acum 7 ani şi l-a întrebat 
dacă erau adevărate. Atunci omului 
aceluia a început să-i tremure glasul 
şi i-a zis: „Da, sunt adevărate, dar nu 
mai pot să le ţin la mine! De atunci 
am numai necazuri groaznice în casa 
mea pentru că sunt furate!”. Omul 
aștepta de atâţia ani să spună povara 
ce-l apăsa, dar nu avusese cui! Îi era 
ruşine să vină să-mi spună mie. 


Iar fratele Adrian l-a întrebat de un- 
de sunt furate şi el a zis că de la pă- 
rintele Ștefan de la biserică. Nu-mi 
dau seama cum o fi intrat în Altar. 
Atunci fratele Adrian i-a zis că trebu- 
ie să le dea înapoi, altfel va fi rău de 
el. Insă Dumnezeu a avut milă de 
omul acesta, pentru că el a avut un 
prieten care mergea mereu în Sf. 


unde este libertatea 


„Nu este nici o făptură ascunsă îna- 
intea Lui, ci toate sunt goale şi des- 
coperite, pentru ochii Celui în faţa 
Căruia noi vom da  socotea- 
lă.” (Evrei 4, 13) 


Dumnezeu este mai mare decât ini- 
ma noastră şi ştie toate, căci Dumne- 
zeu întreg, este minte, rațiune, duh, 
lumină. Dar oare, ştiindu-le Dumne- 
zeu pe toate desăvârşit, nu cumva 
strâmtorează, predetermină liberta- 
tea făpturii în lucrarea ei? Chiar dacă 
Dumnezeu ştie dinainte toate gându- 
rile, toate sentimentele şi toate fap- 


tele omeneşti, totuşi prin aceasta El 
nu micşorează, nu predetermină 
gândurile, sentimentele şi faptele 
omului, întrucât libertatea însăşi 
este darul Său dat omului şi inviola- 
bilitatea acestui dar îl face pe om să 
fie ceea ce este, fiinţă cu chip dum- 
nezeiesc. 


În afară de aceasta, Dumnezeu, pre- 
văzând faptele omului, concomitent 
prevede şi libertatea omului ca să- 
vârşitor al acestor fapte. Deci toate 
gândurile, sentimentele, faptele le 
cunoaşte dinainte Dumnezeu ca li- 
bere, dar nu ca indispensabile. 
De fapt preştiinţa lui Dumnezeu în- 
seamnă ştiinţa şi vederea tuturor 
gândurilor, sentimentelor şi faptelor 
oamenilor în timp ce se petrec, căci 
pentru Dumnezeu nu există nici tre- 
cut, nici viitor, ci totul este pre- 
zent. Iar precum faptul că observăm 
anumite obiecte în exteriorul nostru 
nu condiţionează existenţa lor, aşa şi 


Munte şi a furat de acolo sfinte 
moaşte, de la mănăstirea Zografu, 
iar apoi a murit în chinuri groaznice. 
Hoţul nostru îşi dădea seama că e 
pierdut, dar nu avea curajul să facă 
nimic. 


Fratele Adrian i-a zis atunci să vină 
la Biserică să le aducă înapoi, dar el 
nu a vrut. Într-un fel e de înţeles, 
căci trebuie să ai pocăință deplină să 
faci acest lucru. Atunci a zis că le va 
lăsa la o femeie credincioasă de unde 
să le iau eu. Şi fratele Adrian mi-a 
dat adresa ei. Am sunat-o şi mi-a 
spus că a primit ceva pentru mine, 
dar nu ştie ce e înăuntru. Erau moaş- 
tele sfinţilor de la Aiud. Şi m-am 
gândit ce minunat este Dumnezeu: 
au trecut 7 ani şi Dumnezeu nu a 
uitat, nici sfinţii, ci a lucrat prin uce- 
nicii părintelui Efrem din Arizona să 
trezească conştiinţa acelui om. Deci 
moaştele s-au întors acasă, căci la 
Dumnezeu nu se pierde nimic! 


pe toate, 


omului? 


Sf. Iustin Popovici 


preştiinţa lui Dumnezeu nu condiţio- 
nează faptele libere ale omului. 


Sf. Ioan Damaschin spune că faptul 
că Dumnezeu ştie ce se va întâmpla 
nu înseamnă că această preştiință 
este pricina pentru care se întâmplă 
lucrurile. Dumnezeu ştie lucrurile 
care se vor întâmpla, dar nu e cauza 
lor, precum doctorul care prevede o 
boală nu e cauza ei. Pricina săvâr- 
şirii lucrurilor este voinţa noas- 
tră liberă. 


Omul nu greşeşte pentru că Dumne- 
zeu a prevăzut că va greşi, nici ca 
urmare a unei întâmplări sau a sor- 
ţii, ci pentru că el însuşi aşa doreşte. 
Iar Dumnezeu, prevăzând aceasta, 
arată că nu poate fi înşelat. Cine 
nu vrea să greşească, acela nu gre- 
şeşte, fapt care a fost prevăzut, din 
nou, de Dumnezeu, Care ştie că el nu 
va voi să greşească. 

„Sunat-a ceasul izbăvirii” 


După absolvirea şcolii primare din 
comună, la recomandarea dascăli- 
lor, îndeosebi a directorului Virgil 
Pop, părinţii, cu toate greutăţile 
prin care treceau, îl înscriu pe Ioan 
la Şcoala Normală din Deva, pentru 
a deveni învăţător. În toamna acelui 
an, la chemarea mitropolitului Ni- 
colae Bălan, vine la Sibiu, tocmai 
din Ţara Moților, preotul Iosif Tri- 
fa, care va marca mai târziu desti- 
nul învățătorului loan Marini. Ca o 
paranteză - căci nimic nu este în- 
tâmplător, ci totul se întâmplă cu 
voia lui Dumnezeu -, acelaşi mitro- 
polit îl trimite pe Părintele Arsenie 
în Muntele Athos, de unde va aduce 
minunata colecţie de scrieri filocali- 
ce, tradusă apoi de păr. Dumitru 

Stăniloae, şi prin care a binecuvân- 
tat pe orice suflet care iubeşte Filo- 
calia („iubirea de frumos”). 


În 1922, mitropolitul Bălan îi oferă 
pr. Iosif Trifa postul de redactor la 
Lumina satelor, gazetă nou înfiin- 
ţată a Mitropoliei Ardealului. La 1 
ianuarie 1923 pr. Iosif Trifa înfiin- 
ţează mişcarea de înnoire spirituală 
Oastea Domnului, după ce în prea- 
labil pregătise terenul prin articole- 
le din gazetă. Începutul mişcării a 
fost un anunţ-chemare către toţi 
cititorii de a se angaja ca voluntari 
în lupta împotriva beţiei, sudălmi- 
lor şi altor păcate ce pătează imagi- 
nea de buni creştini a ortodocşilor. 


Ca abonat al gazetei Lumina sate- 
lor, elevul Ioan Marini primeşte din 


Arhidiac. Adrian Mihalache 


VOCEA INTERIOARĂ 
a copilului 


Niciodată o persoană nu poate să 
realizeze ceva dacă are o voce interi- 
oară care o sabotează continuu. Da- 
că în mine există o voce care îmi 
spune mereu: „N-o să poţi! Nu eşti 
în stare! Tu nu eşti ca părinţii tăi!” 
şi mă împiedică sistematic să fac, 
nimeni nu mă poate ajuta să depă- 
şesc lucrul acesta. Insă, dacă există 
o voce interioară care îmi spune: 
„Am avut un rezultat negativ, în- 
seamnă că n-am muncit cât trebuie, 
nu că sunt prost. Contează să mai 
insist!”, atunci voi putea merge mai 
departe. 


Vocea interioară este cea care deco- 
difică situaţiile mărunte ale vieţii şi 
spune ceva despre mine. Aceasta au 
scos în evidenţă cei care au vrut să 
înţeleagă de ce un sportiv talentat 
nu reuşeşte să ajungă sus, iar unul 
mai puţin talentat îl depăşeşte. Pen- 
tru că acela care este foarte talentat, 
are o voce interioară care îl ceartă 
continuu, nu-i dă voie niciodată să 
se exprime. Iar acela care este mai 
puţin talentat, are o voce interioară 
care îl încurajează. 


Când psihologii au mers un pic mai 


departe, au vrut să vadă de unde 
vine vocea interioară: ea vine din 
faptul că în viaţa acestor oameni au 
stat alţii care le-au vorbit despre ei 
mult timp. Vocea interioară poate fi 
vocea mamei. Dacă mama a stat 
lângă copil de la vârstele cele mai 
fragede şi l-a încurajat în ce este 
bun, l-a avertizat că este foarte im- 
portant să gândească, să fie cumpă- 
tat, să nu emită judecăţi când e ner- 
vos, să-şi amintească de Dumnezeu, 
să fie calm, să fie cu nădejde, dacă 
mama i-a spus frecvent acestea, 
cuvintele repetate iar şi iar de-a lun- 
sul timpului devin, încet-încet, vo- 
cea interioară a acelui copil. Iar 
ajuns adolescent, el o are pe mama 
lui în el însuşi, vorbindu-i şi după ce 
mama nu mai este, căci ea îl va în- 
soţi pe copil cu toate cuvintele zidi- 
toare pe care i le-a spus când era 
mic. 


În alte situaţii, vocea interioară sa- 
botează. Este mama care critică sau 
educatoare care îi spune că nu e în 
stare, că o să vadă ce i se va întâm- 
pla în viaţă. Această voce care nu 
insistă pe ce trebuie făcut, ci pe răul 
făcut deja, va deveni vocea lui inte- 


partea redacţiei o Biblie pe care o va 
studia cu interes. Astfel, tânărul 
elev ia cunoştinţă cu ideile pr. Iosif 
Trifa şi în 1923 sufletul îi era deja 
pregătit pentru a subscrie la această 
mişcare. În urma rezultatelor bune 
la învăţătură, loan Marini este de- 
clarat de conducerea şcolii elev 
fruntaş şi şef de promoţie. În vacan- 
ţa de iarnă a anului 1926, pe când 
se afla acasă la Săsciori, loan Ma- 
rini a rostit prima lui predică în 
biserica din sat, producând o fru- 
moasă impresie. În 1927 ia exame- 
nul de bacalaureat cu „foarte bine” 
şi este numit dascăl în com. Dumi- 
tra, jud. Alba. (va urma) 


Andrei-Anania 


rioară. Astfel, s-a constatat că indi- 
ferent cât de bun a fost antrenorul, 
dacă sportivul talentat avea o voce 
interioară care îl sabota, antrenorul 
nu a putut să treacă peste ea. Este 
foarte greu să pătrunzi în interiorul 
unui om şi să despici vocea lui inte- 
rioară de sinele său. 


Însă în viaţa creştină lucrurile nu 
stau aşa de fără scăpare ca în ştiin- 
ţă, căci noi avem ajutorul lui Dum- 
nezeu şi pe duhovnic. Dacă acesta îl 
ajută pe tânăr să înţeleagă că Dum- 
nezeu îi însoţeşte toţi paşii şi că de 
fiecare dată când vrea să facă ceva 
bun, Dumnezeu îl ajută, iar dacă 
acasă mama continuă aceste cuvin- 
te, el va deprinde o încredere că 
atunci când se pregăteşte să facă 
ceva bun, nu e binele lui, ci al Dom- 
nului. Astfel, va avea în vocea interi- 
oară cuvintele duhovnicului şi ale 
mamei care îl încurajează să-şi 
amintească de ajutorul lui Dumne- 
zeu în cele mai grele momente, să 
nu-şi piardă cumpătul şi speranţa, 
să rămână echilibrat şi încrezător. 

Mărturisitorii 


MaxiMina 


rul IOAN MARINI, 
ă de apostol (1) 


În 29 ianuarie s-au împlinit 76 de ani de la trecerea la cele veşnice a mărturisitorului Ioan 
Marini. Avem bucuria ca nepotul său de frate, Andrei-Anania (care cântă în strană la noi) 
să ne facă părtaşi vieţii acestui om al lui Dumnezeu, din amintirile rămase în familia sa. 


Este greu să scrii despre cineva 
care a urât reclama propriei per- 
soane, fiind absorbit necontenit, zi 
de zi, de a arăta înspre Mântuitorul 
lisus Hristos. Cu atât mai mult cu 
cât îmi este rudă, bunicul meu fi- 
indu-i frate după trup. 


Un pic de istorie 


Înainte de a rememora câteva lu- 
cruri despre Ioan Marini, aş vrea să 
amintesc contextul apariţiei acestui 
nou mărturisitor. Încă de la începu- 
turi, Biserica a fost prigonită şi În- 
suşi Domnul Hristos ne avertizează 
că dacă pe EI L-au urât, ne vor uri 
şi pe noi. Ce este însă dumnezeiesc 
e că atunci când necredinţa, reaua 
credinţă sau falsul pun stăpânire pe 
partea umană a Bisericii, Duhul lui 
Hristos, Care este până la sfârşitul 
veacurilor cu noi, trezeşte dintr- 
odată oameni, în gura cărora pune 
cuvânt, căruia nimeni nu poate să i 
se împotrivească. 


În România dictaturilor carliste şi, 
mai apoi, comuniste, Dumnezeu a 
curăţit poporul prin nişte dălţi, ca 
dintr-un neam păgân să facă un 
neam al Lui. Sau cum plastic spu- 
nea Părintele Arsenie: „oameni ge- 
nul lui lisus”. Tocmai în aceste vre- 
muri, Dumnezeu a făcut posibilă 
apariţia pe cerul ţării noastre a 
unor mişcări duhovniceşti - cum 
pr. Iosif Trifa numea Oastea Dom- 
nului „mişcarea Duhului Sfânt”. E 
vorba de trei mari mișcări: Oastea 
Domnului, mişcarea de la Sâmbăta 
şi Rugul Aprins. Aceste mişcări au 


activat concomitent, dar şi ţintit. 


Oastea Domnului a împlinit anul 
acesta, la trecerea dintre ani, un 
centenar de existenţă. Ca motoare 
de mişcare înspre poporul lui Dum- 
nezeu, a avut pe pr. Iosif Trifa, înte- 
meietorul ei pământesc, şi pe cele 
două calfe ale sale: Ioan Marini şi 
Traian Dorz, poetul temniţelor co- 
muniste. 


„Din apă l-am scos” 


Fratele Ioan Marini este o bornă şi 
o mângâiere pentru orice suflet 
care vrea să trăiască Evanghelia lui 
Hristos sau s-a angajat pe cărarea 
Împărăției veşnice. În puţine şi sla- 
be cuvinte, voi încerca să-mi amin- 
tesc din cele povestite mie de buni- 


cul meu, câte ceva despre viaţa trăi- 
tă pe drumurile ţării de învățătorul 
Ioan Marini. Se naşte la 1 martie 
1908, în comuna Săsciori, jud. Al- 
ba, pe Valea Frumoasei, mult picta- 
tă în cuvinte de scriitorul M. Sado- 
veanu. Era al doilea din cei opt co- 
pii ai ţăranilor fruntaşi Ioan şi Ana 
(bunicul după tată a fost mulţi ani 
la rând primarul comunei). 


Ioan Marini a avut o viaţă zbuciu- 
mată. Drumul său de numai 39 de 
ani a fost punctat cu evenimente 
cărora a trebuit să le facă faţă, mai 
ales după ce a devenit membru 
marcant al mişcării religioase Oas- 
tea Domnului. Din ce am înţeles, 
bunicul meu era extaziat de starea 
şi de duhul fratelui său. Poate era 
subiectiv, ca frate, dar viaţa de cre- 
dinţă a unui om ales de Dumnezeu 
începe chiar din primele zile să se 
deosebească de a celorlalţi oameni. 
Bunicul meu povestea că în 1912, 
când fratele lui avea doar 5 ani, a 
trecut printr-o grea încercare, ce i-a 
pus viaţa în pericol. Într-o zi, pe 
când făcea baie cu alţi copii în râul 
Sebeş, care îşi avea cursul aproape 
de casa părintească, a fost luat de 
valuri şi dus 200 metri. Era în peri- 
col de a se îneca, însă a fost obser- 
vat de o săteancă ce spăla rufele pe 
mal. Aceasta a intrat în râu şi a reu- 
şit să-l aducă la mal pe micul Ioan, 
în stare de leșin, căci înghiţise mul- 
tă apă. Au venit apoi mama şi buni- 
ca lui, care au trăit momente grele 
până şi-a revenit copilul. Ce asemă- 
nare cu micuțul Moise! Dumnezeu 
a avut nevoie de el şi l-a salvat. 

MaxiMina 


Dumnezeul Adevărului, dă-ne pute- 
rea de care avem nevoie, astfel încât 
să iertăm pe cei care ne chinuiesc! 


„Dacă ar fi ştiut lumea ce exemplu 
a fost familia imperială Romanov 
prin strânsa şi duioasa lor legătu- 
ră sufletească! Căci erau indife- 
renți faţă de opinia societății şi 
evitau expunerea publică”, spunea 
profesorul Gilliard, un apropiat al 
familiei regale. Nu erau o familie 
perfectă, dar încercau să depăşeas- 
că problemele punându-și încrede- 
rea în Dumnezeu. 


La 15 noiembrie 1895 a văzut lumi- 
na zilei, Marea Ducesă Olga a Rusi- 
ei, prima fiică a Împăratului Nico- 
lae al II-lea şi a Împărătesei Ale- 
xandra. O prietenă apropiată a fa- 
miliei Romanov, Lili Den, îşi amin- 
tea: „Era o ființă foarte drăguță. 
Toţi care o întâlneau, imediat se 
îndrăgosteau de ea”, iar şeful gărzii 
imperiale spunea: „Olga, zâmbeşte 
la fel de frumos ca şi țarul”. Era 
atentă față de oameni şi sensibilă la 
nenorocirile acestora. E.S. Botkin 
îşi amintea despre ea: „Nu voi uita 
niciodată cum şi-a manifestat 
foarte discret, dar şi sensibil atitu- 
dinea faţă de durerea mea...”. 


După aproximativ doi ani de la naş- 
terea Olgăi, familia Romanov a fost 
binecuvântată cu o nouă fiică, Ma- 
rea Ducesă Tatiana, născută pe 10 
iunie 1897. Fiind o diferenţă mică 
de vârstă, între cele două surori s-a 
legat o prietenie strânsă bazată pe 
dragoste şi respect, fiind numite de 
apropiaţi „perechea mare”. Tatiana 
era o persoană practică şi avea spi- 
rit de conducătoare. Prinţesele au 
fost crescute foarte simplu. Dor- 


VIEŢI 


Oamenii lui Dumnezeu 


DE PRINȚESE 


Olga și Tatiana Romanov 


meau pe paturi de campa- 
nie tari, fără perne şi lu- 
crau laolaltă cu slujitorii 
palatului: își făceau sin- 
gure patul, îşi făceau cu- 
răţenie în cameră (la vre- 
mea aceea, în cercurile 
regale, aceste activităţi erau inadec- 
vate). Mai mult, când li se adresau 
pentru o anumită problemă, le vor- 
beau cu multă politeţe şi smerenie, 
spuneau spre exemplu: „Dacă nu te 
superi, mama ar dori să te vadă”. 
Simplitatea şi smerenia cu care au 
fost crescute fetele se vădeşte şi din 
următoarea întâmplare. Într-una 
din vizitele lor la Darmstadt, mer- 
gând la magazinul de jucării, Olga 
şi-a ales jucăria cea mai mică, deşi 
proprietarii au încercat să o încânte 
cu jucării mai frumoase. Când dă- 
daca a întrebat-o de ce a făcut așa, 
ea i-a răspuns: „Sunt sigură că ju- 
căriile frumoase aparţin altor feti- 
țe”. 


Încă din primii ani de viaţă, Alexan- 
dra şi Nicolae s-au preocupat să le 
transmită copiilor credinţa în 
Dumnezeu. Camera lor era plină 
de icoane, aveau pe noptieră Noul 
Testament, cruci şi candele. De ase- 
menea, aproape în fiecare zi mer- 
geau la biserică să aprindă o lumâ- 
nare şi să se roage. Marii Ducese 
Olga îi plăcea să meargă la Biserica 
Maicii Domnului „a Semnului”. Du- 
pă ce au fost arestaţi, Olga a recu- 
noscut tristă într-una dintre scri- 
sori: „Astăzi este foarte linişte şi se 
aude cum bat clopotele la Catedra- 
la Sfintei Ecaterina. Atât de mult 
mi-aş dori să pot merge şi eu...”. 
Tatianei îi plăceau scrierile duhov- 
niceşti şi s-a distins mai ales printr- 
o atentă analiză de sine. In Dumini- 
ca Iertării din anul 1916 i-a scris 
mamei sale: „Dragă mama, am 
vrut doar să îţi cer iertare ţie şi 


dragului meu tata pentru tot ce v- 
am făcut, dragilor, pentru toate 
grijile pe care vi le-am provocat. 
Mă rog lui Dumnezeu să mă facă 
mai bună”. Sau „Pur şi simplu, 
vrăjmaşul a intrat în mine şi m-a 
făcut să fiu nesuferită. Te rog să 
mă ierți, scumpa şi dulcea mea 
mamă”. 


Odată cu începerea războiului, fete- 
le, mai ales Olga şi Tatiana, fiind 
cele mai mari, au început să lucreze 
ca asistente medicale. Dimineaţa 
erau în sălile de operaţie, iar după- 
amiaza vizitau răniții din spitale 
aducându-le mângâiere prin vorbe- 
le lor. 


După ce familia regală a fost aresta- 
tă, fetele au fost un sprijin mare 
pentru părinţii lor. În această peri- 
oadă, Tatiana îi citea mamei sale 
din Sfânta Scriptură şi lecturi du- 
hovniceşti, precum viaţa Sfântului 
Serafim de Sarov, viaţa Maicii 
Domnului, Patericul Lavrei Peşteri- 
lor de la Kiev. Ultimul lucru pe care 
Tatiana l-a scris în jurnalul său a 
fost un cuvânt de folos a Sfântului 
Ioan de Kronstadt: „Durerea Ta es- 
te de nedescris, durerea Mântuito- 
rului din grădina Ghetsimani, căci 
păcatele lumii se alătură durerii 
Tale” . 


După martiriul lor, a fost descoperi- 
tă această rugăciune scrisă de mari- 
le ducese Olga şi Tatiana, la Ekate- 
rinburg: „Doamne, dă-ne în aceste 
zile tumultuoase răbdare, astfel 
încât să suportăm foamea şi sufe- 
rința care ameninţă țara noastră. 
Dumnezeul Adevărului, dă-ne pu- 
terea de care avem nevoie, astfel 
încât să iertăm pe cei care ne chi- 
nuiesc”. 


G.M. 

Interviul săptămânii 


MÂINILE PĂRTAȘE 


la lucrarea preotului 


MaxiMina 


Nu este puţin lucru să frămânți „pâinea de-a pururi a neamului meu”. Despre ce 
înseamnă să fii prescurar ne spune câteva cuvinte Teodosia. 


Eşti cea mai veche prescurăriţă din 
cele de acum. De câtă vreme ai 
această ascultare? 


De mulţi ani... Încerc să-mi amin- 
tesc, iar unul dintre repere este că a 
trebuit să fac prescuri într-o noapte 
când eram la preoteasa Maria acasă, 
ajutând-o cu copiii, căci părintele 
Ștefan era plecat în Germania pentru 
câteva luni. Şi a trebuit să o trezesc 
noaptea, să-mi arate cum să aprind 
cuptorul, căci nu mă descurcam. 
Deci din 2004. 


Cine te-a învăţat să faci prescuri? 


Mihaela prescurăriţa. O parte dintre 
cei de acum nu 0 cunosc, căci nu mai 
vine la Bisericuţă de mulţi ani. Ea a 
fost prima din obşte care a făcut pre- 
scuri. Şi câteva luni a fost şi singura, 
căci nu era nevoie de mai multe. 
Atunci se făceau prescuri mici, nu 
erau atâţia la Impărtăşanie. După 
câteva luni, părintele a zis să încep 
să fac şi eu. Întâi au fost câteva expe- 
rimente, până am învăţat. Primeam 
feedback-uri de la băieţii din altar, 
care îmi spuneau: fă-le mai sărate, 
mai nesărate, mai moi, mai tari, 
etc... Apoi mi-am dat seama că de 
fapt nu e ceva fix, ci te joci cu făina, 
cu timpii de dospire. 


Deci e o adevărată artă şi ştiinţă... 


Da, în timp te obişnuieşti să simţi 
aluatul, dacă e bun. 


De unde luaţi făina? 


La început, din comerţ. Apoi am 
aflat de la cineva care se ocupa de 
panificaţie că în unele categorii de 
făină din comerţ se pot adăuga ame- 
lioratori, dintre care unii produşi din 


oase de animale. Atunci ne-am pus 
problema de unde să luăm făină fără 
adaosuri. Astfel, am găsit morile din 
jurul Aradului şi le-am testat pe 
rând, până am găsit una care ne-a 
mulţumit. 


Pentru că ai vorbit de „noi”, câte 
prescurăriţe sunteți în prezent? 


Constant vreo 10 surori, care ne 
schimbăm între noi. Sunt alte două 
care fac doar pentru alte parohii 
(Cartierul Verde şi Călugăreni). Mai 
nou facem și pentru Catedrala Ve- 
che, pentru că sunt şi acolo mai 
mulţi la împărtăşanie, iar peceţile lor 
nu permit să se scoată un agneţ sufi- 
cient de mare. 


Cine poate deveni prescurăriţă? 


Oricine se poate împărtăşi. O parte 
din prescurăriţe au dorit ele să facă 
şi părintele le-a dat binecuvântare, 
dar altele au apărut ca o necesitate. 
Iniţial, echipa de prescurărițe era 
mai restrânsă, dar majoritatea au 
plecat la mănăstire şi a fost nevoie 
de alte surori, mai ales că una singu- 
ră nu poate face faţă (de exemplu, în 
timpul perioadei lunare nu e voie să 
facem prescuri). 


Deci vorba că doar femeile bătrâne 
pot face prescuri nu este adevăra- 
tă... 


Aşa era la ţară, făceau doar femeile 
„iertate”, adică bătrâne, cele care nu 
mai aveau perioada lunară. Şi mai 
era ceva: greu se găsea o femeie tâ- 
nără care să se înhame la o astfel de 
lucrare, căci nu poţi face prescuri 
nici când ai relaţii conjugale. 


Dar bărbaţii nu pot face prescuri? 


Ba da! Chiar am şi avut o vreme un 
prescurar, pe Dănuţ-Gavriil, până s- 
a aglomerat puţin viaţa lui şi nu şi-a 
mai permis. Şi părintele Casian a 
făcut prescuri o vreme, înainte de 
preoţie. 


Ce presupune a face prescuri, ca 
timp, vase, etc.? 


Vasele sunt obişnuite (lighean, cană, 
tăvi), dar trebuie să fie noi şi să nu se 
folosească pentru altceva. În schimb 
cu peceţile a fost o adevărată aventu- 
ră până să le obţinem, căci trebuia să 
fie foarte mari şi cu șanțurile sufici- 
ent de adânci să se păstreze modelul 
după dospire şi coacere. Însă am 
găsit un sculptor priceput (care 
acum este preot) şi el ne-a făcut în 
decursul anilor câteva zeci de peceţi, 
de diferite mărimi şi suficient de evi- 
denţiate. Dar şi noi trebuie să avem 
grijă, chiar dacă avem peceţi de cali- 
tate, căci graba poate duce la şterge- 
rea peceţii de pe aluat. 


Cum ştii că e bună o prescură? 


Nu ştii! Îţi spune preotul după, dacă 
ai nimerit sau nu... 


Deci mergeţi pe mâna lui Dumne- 
Zeu... 


Întotdeauna! La care se adaugă ştiin- 
ţa şi experienţa noastră. 


Cât durează să faci prescuri? 


Cu totul (frământat, dospit, copt), 
cam 3-4 ore. 


Să ne referim şi la aspectul duhov- 
nicesc din timpul acestei lucrări. 


Noi, prescurăriţele, avem sfinţi ocro- 

titori: Sf. Spiridon şi Nicodim de la 
Lavra Pecerska. Acolo este o adevă- 
rată tradiţie în a face prescuri multe. 
Am văzut la o mănăstire din Ucraina 
cum aproape toate maicile făceau 
într-o zi numai prescuri, căci era 
nevoie de sute la cât popor venea să 
se împărtăşească. Dar mănăstirile în 
general fac mai multe prescuri, căci 
iau şi preoţii de mir din zonele lor. 


Ca o paranteză, la Cluj chiar există 
un magazin de prescuri, al Arhiepis- 
copiei... 


Este o necesitate. Şi mai este ceva, 
preoţii tineri şi mai râvnitori au pre- 
tenţii mai ridicate, prescurile să fie 
reuşite, căci este vorba de Hristos. 
Iar pentru El trebuie să fie întot- 
deauna ce e mai bun: cea mai bună 
prescură, cel mai bun vin, cea mai 
bună apă pentru căldură. Știu mulţi 
preoţi care se străduiesc să aibă la 
altar apă de izvor curată. 


Faceţi o rugăciune specială în timp 
ce lucraţi? 


Eu de obicei fac Rugăciunea inimii. 
Avem grijă să fim linişte, să nu vor- 
bim la telefon, decât în cazuri de for- 
ţă majoră. Mi s-a întâmplat să nu-mi 
iasă prescurile pentru că eram supă- 
rată, deşi am respectat toate etapele. 
Când am scos prescura, am rămas 
şocată: era crăpată! 


MaxiMina 


Dar se întâmplă şi minuni? 


Sigur. Într-un an ajunsesem spre 
noapte dintr-un pelerinaj obositor 
(cred că cel la Sfinţii închisorilor) şi 
am fost anunţate că a doua zi va fi Sf. 
Liturghie. Celelalte prescurăriţe nu 
au putut şi a rămas să fac eu. Mi-am 
zis: eu nu pot, dar cum va da Dum- 
nezeu. A doua zi am avut surpriza să 
-mi spună părintele că a fost dintre 
cele mai bune prescuri făcute vreo- 
dată. 


Care e cea mai mare prescură? 


Cea de 3 kg, care se face de Sfintele 
Paşti, când se împărtăşeşte tot popo- 
rul. Dar este aşa de mare şi pentru că 
părinţii noştri nu se „zgârcesc” când 
împărtăşesc... 


Luaţi comenzi de prescuri de la cre- 
dincioşi pentru o anumită Litur- 
ghie? 


Dacă este un eveniment sau o situa- 
ţie specială, se pot face (adormirea 
unei rude, boală gravă). 


Din cele spuse până acum, nu pare 
uşor să fii prescurăriţă... 


Într-adevăr, nu este uşor. E o mare 
responsabilitate. Trebuie să-ţi faci 
timp când e nevoie, ziua sau noaptea 
(s-a întâmplat să fac prescuri şi la 3 
dimineaţa, ca până plec la serviciu să 


fie gata). Dar este şi o mare bucurie 
şi o mulțumire că Dumnezeu îţi face 
acest dar, căci nu facem o simplă 
pâine, ci prescura prin care Hristos 
mântuieşte oameni. Suntem, într-un 
fel, părtaşi la lucrarea preotului, ceea 
ce nu-i puţin lucru. Hristos dă fiecă- 
ruia rolul lui. A spune că femeile nu 
sunt apreciate în Biserică mi se pare 
o mare greşeală. Eu, ca femeie şi pre- 
scurăriţă, intru în Sf. Altar în fiecare 
duminică prin prescura pe care o fac. 


Îi rugăm pe fraţi să ne pomenească 
pe noi, prescurărițele în rugăciuni, 
să ne ducem ascultarea cu bucurie. 


Să ajute Dumnezeu! Îţi mulțumim! 


Cântecul 


Când pâinea-n cuptor semăna cu arama, 


Bunica şi mama 


Scoţând-o sfielnic cu semnele crucii, 
Purtau parcă moaşte cinstite şi lucii 
Ca pâinea, dând abur cu dulce miros, 
Părea ca e barba lui Domnu Hristos. 


Şi iată potirul la gură te-aduce, 
Iisuse Hristoase, tu jertfă pe cruce, 


Hrăneşte-mă mamă de sfânt Dumnezeu. 
Ca bobul în spice şi mustu-n ciorchine 


Eşti totul în toate şi toate prin tine, 


Tu pâinea de-a pururi a neamului meu. 


Din coarda de viţă ce-nfăşură crama 


Bunica şi mama 


Mi-au rupt un ciorchine, spunându-mi povestea; 


Copile, grăiră, broboanele-acestea 


Sunt lacrimi de mamă vărsate prinos 
La caznele Domnului nostru Hristos. 


Bunicul şi tata 


potirului 


Nichifor Crainic 


Apoi, când culesul de struguri fu gata, 


În joc de călcâie jucând nestemate 
Ce lasă ca rana şiroaie-nspumate, 
Copile, grăiră, e must sângeros 

Din inima Domnului nostru Hristos. 


Şi iată potirul la gură te-aduce, 
Iisuse Hristoase, Tu jertfă pe cruce; 


Adapă-mă, sevă de sfânt Dumnezeu. 


Ca bobul în spice şi mustu-n ciorchine 


Eşti totul în toate şi toate prin tine, 


Tu, vinul de-a pururi al neamului meu. 


Podgbrii bogate şi lanuri mănoase, 


Pământul acesta, Iisuse Hristoase, 


E raiul în care ne-a vrut Dumnezeu. 
Priveşte-te-n vie şi vezi-te-n grâne 

Şi sângeră-n struguri şi frânge-te-n pâine, 
Tu, viaţă de-a pururi a neamului meu. 


